Bjoreio er sammen med elva Sima mot nord utbygd til kraftproduksjon i Sima kraftverk, med Sysenvatnet som hovedmagasin. Hovedelva er ført i tunnel over til Sysenvatnet, og sammen med de øvre deler av Isdølo føres vannet videre til kraftverket på nordsida av Simadalsfjorden. Elva er tørrlagt nedenfor Sysendammen mesteparten av året, men i sommersesongen er det pålagt å slippe vann slik at vannføringen i Vøringsfossen skal være minimum 12 m³/s.